एफसीआई में असिस्टेंट जनरल मैनेजर सहित अन्य पदों पर निकली भर्ती, कैंडिडेट्स 3 अप्रैल तक करें अप्लाई
Sarkari Naukri 2023 Latest Sarkari Job Alert; FCI Recruitment 2023 Apply Online फूड कॉर्पोरेशन ऑफ इंडिया (FCI) ने एक भर्ती नोटिफिकेशन जारी किया है।
फूड कॉर्पोरेशन ऑफ इंडिया (FCI) ने एक भर्ती नोटिफिकेशन जारी किया है। इसके मुताबिक संस्थान में 46 पदों पर भर्ती होगी। इस भर्ती के लिए उम्मीदवार ऑफिशियल वेबसाइट fci.gov.in पर जाकर 3 अप्रैल 2023 तक आवेदन कर सकते हैं। ये भर्ती डेपुटेशन आधारित है।
सिलेक्टेड उम्मीदवारों की पोस्टिंग दिल्ली / एनसीआर, चेन्नई, मुंबई, कोलकाता, गुवाहाटी, चंडीगढ़, शिमला, जयपुर, लखनऊ, जम्मू और कश्मीर, देहरादून, पंचकुला, बैंगलोर, अमरावती, हैदराबाद, अहमदाबाद, रायपुर, भोपाल, पटना, रांची, भुवनेश्वर, शिलांग, ईटानगर, इंफाल, दीमापुर आदि में होगी।
वैकेंसी डिटेल्स 
इस भर्ती प्रक्रिया के तहत कुल 46 पदों पर भर्ती की जाएगी। इनमें असिस्टेंट जनरल मैनेजर (AE) के 26 और असिस्टेंट जनरल मैनेजर (EM) के 20 पद शामिल हैं।
एजुकेशनल क्वालिफिकेशन 
असिस्टेंट जनरल मैनेजर (AE)
उम्मीदवारों के पास किसी मान्यता प्राप्त विश्वविद्यालय से सिविल इंजीनियरिंग में डिग्री होनी चाहिए। असिस्टेंट इंजीनियर के पद पर कम से कम पांच साल कार्य करने का अनुभव होना जरूरी है।
असिस्टेंट जनरल मैनेजर (EM)
इस पद के लिए अप्लाई करने वाले उम्मीदवारों के पास किसी मान्यता प्राप्त विश्वविद्यालय से इलेक्ट्रिकल इंजीनियरिंग/मैकेनिकल इंजीनियरिंग में डिग्री होना जरूरी है। असिस्टेंट इंजीनियर के पद पर कम से कम पांच साल काम करने का अनुभव जरूरी है।
सैलरी
इन पदों पर चयनित उम्मीदवारों को 60 हजार रुपये से लेकर 1.80 लाख रुपये तक सैलरी मिलेगी।
सिलेक्शन प्रोसेस 
उम्मीदवारों का चयन पर्सनल इंटरव्यू के माध्यम से किया जाएगा।